THANA รายได้ลดฮวบ ฉุดผลงานปี 61 พลิกขาดทุนมาที่ 18 ลบ.
THANA รายได้ลดฮวบ ฉุดผลงานปี 61 พลิกขาดทุนมาที่ 18 ลบ. จากปีก่อนกำไร 33.83 ลบ.
26 ก.พ. 2562

บริษัท ธนาสิริ กรุ๊ป จำกัด (มหาชน) หรือ THANA รายงานผลการดำเนินงานประจำปี 2561 สิ้นสุดวันที่ 31 ธันวาคม 2561 (รวมบริษัทย่อย) ดังนี้

โดยผลการดำเนินงานประจำปี 2561 พลิกขาดทุน เนื่องจากรายได้จากการขายในปี 2561 ลดลงประมาณ 273.5 ล้านบาท หรือเทียบเป็น 33% มีสาเหตุมาจากโครงการที่เปิดขายส่วนใหญ่บ้านในโครงการอยู่ระหว่างการก่อสร้าง ซึ่งบ้านบางส่วนมีกำหนดโอนในไตรมาส 1 และไตรมาส 2 ปี 2562 ประกอบกับลูกค้าหลายรายอยู่ระหว่างการขอสินเชื่อกับสถาบันการเงิน ทำให้ยอดโอนบ้านในระหว่างปีลดลง
อีกทั้ง อัตรากำไรขั้นต้นในปี 2561 ลดลงจาก 32.1% เป็น 30.5% โดยหลักๆมาจากกลยุทธ์ด้านราคาขายสำหรับกลุ่มสินค้าบางกลุ่มเพื่อใช้ส่งเสริมการตลาด กระตุ้นยอดเยี่ยมชมและยอดจองซื้อ
ขณะที่ค่าใช้จ่ายในการขายปี 2561 อยู่ที่ 10.4% ของรายได้จากการขาย สูงขึ้น 0.5% เมื่อเปรียบเทียบกับงวดเดียวกันของปีก่อน สาเหตุมาจากยอดรายได้ที่ลดลง การปรับกลยุทธ์ด้านราคาขายและค่าใช้จ่ายทางการตลาดบางส่วนเพื่อกระตุ้นยอดเยี่ยมชมและยอดจองซื้อ
พร้อมกันนี้ บริษัทได้ประกาศงดจ่ายเงินปันผล